ཨཾ༔ འོད་གསལ་རྡོ་རྗེ་གསང་མཛོད་ལས༔ བླ་མ་རིག་
འཛིན་ཡོངས་འདུས་ཀྱི་དབང་རྒྱས་པ་
བཞུགས་སོ༔
བླ་མ་རིག་འཛིན་ཡོངས་འདུས་དཀྱིལ་འཁོར་ལ༔ གུས་པས་ཕྱག་འཚལ་བྱིན་རླབས་བདུད་རྩིའི་ཆར༔
སྨིན་བྱེད་རྒྱས་པ་སྐལ་ལྡན་སྐྱེས་བུའི་ནོར༔ རང་བྱུང་པདྨ་འབྱུང་གནས་བདག་གིས་བསྟན༔ ས་མ་ཡ༔ དེ་ལ་
སྦྱོར་བ་དངོས་གཞི་རྗེས་གསུམ་ལས༔ དང་པོ་དབེན་ཞིང་ཕུན་སུམ་ཚོགས་པ་ཡི༔ གནས་ཁང་དམ་གྲིབ་ཀྱིས་
དམེ་མེད་པ་རུ༔ དཀྱིལ་འཁོར་རྒྱས་འབྲིང་བསྡུས་པ་ཚོད་དང་བསྟུན༔ རྒྱས་པ་རྡུལ་ཚོན་དཀྱིལ་འཁོར་སྒོ་
རྫོགས་དང་༔ དུར་ཁྲོད་བརྒྱད་བཅས་སྦྱོར་བ་ས་ཆོག་སོགས༔ གཞན་ནས་འབྱུང་ལྟར་སྟ་གོན་རྒྱས་པ་བྱ༔
འབྲིང་ལ་ས་སློང་ཆོག་རས་བྲིས་བཤམས༔ བསྡུས་པ་མཎྜལ་ཚོམ་བུ་ལྷ་གྲངས་ལྟར༔ མཉྫིའི་སྟེང་དུ་གཏོར་མ་
ལྷ་གྲངས་ཅན༔ ཉི་ཟླ་ནོར་བུ་མཛེས་ཚོན་རྒྱན་སྤྲོས་བཞག༔ གཞན་ཡང་བུམ་པ་ལ་སོགས་དབང་བཞིའི་ཆ༴
བཀོད་ལེགས་བརྗིད་ཆགས་ཚོགས་གཏོར་མཆོད་པ་བཅས༔ ཕྱི་ནང་གསང་མཆོད་ཉེར་སྤྱད་ཚང་བར་བཤམས༔
བདག་མདུན་བུམ་པ་གཉིས་བཅས་ནུས་ལྡན་བསྒྲུབ༔ སློབ་མ་སྟ་གོན་རྟེན་འབྲེལ་བརྟག་པ་ཡི༔ བདུན་ནམ་
ཉེར་གཅིག་ཁྲུས་བྱས་བགེགས་དང་བྲལ༔ བསྲུང་འཁོར་བསྒོམ་ལ་ཆོས་བཤད་ཡོན་ཕུལ་བཅུག༔
དད་གུས་མོས་པས་གསོལ་བ་གདབ་པ་ནི༔ ཀྱེ་ཧོ༔ འགྲོ་མགོན་བླ་མ་དགོངས་སུ་གསོལ༔
བདག་ཅག་འཁོར་བའི་སྡུག་བསྔལ་ལས༔ སྐྱོབས་ཕྱིར་ཐུགས་རྗེས་བརྩེ་ཆེན་གྱི
སྨིན་པའི་དབང་བསྐུར་རྩལ་དུ་གསོལ༔ ལན་གསུམ༔ ཨེ་མ་སྐལ་ལྡན་བུ་རྣམས་ཉོནཿ༔
ཐ་མལ་ལྕགས་ཁམས་ལྟ་བུ་ལ༔ ཐབས་མཁས་གསེར་འགྱུར་ཅི་བཞིན་ཏུ༔ རྡོ་རྗེ་
“260~

འོད་གསལ་རྡོ་རྗེ་གསང་མཛོད་ལས༔
བླ་མ་རིག་འཛིན་ཡོངས་འདུས་ཀྱི་དབང་རྒྱས་པ༔
བཞི་རུ་སད་པའི་ཕྱིར༔ གསང་ཆེན་སྨིན་ལམ་བདུད་རྩི་འདི༔ སྐལ་ལྡན་དམ་ལྡན་
འཇུག་པའི་ལམ༔ སྐལ་མེད་རྣམས་ཀྱི་སྤྱོད་ཡུལ་མིན༔ དམ་ཚིག་སྡོམ་པ་བསྲུང་
ནུས་སམ༔ ཚུལ་བཞིན་ཉམས་སུ་ལེན་ནུས་སམ༔
ཞེས་དྲིས་ལན་དུ་གསོལ་བ་ནི༔ ཀྱེ་ཧོ༔ རྡོ་རྗེ་རྒྱལ་པོ་དགོངས༔ བདག་ནི་སྐལ་ལྡན་
ལས་འཕྲོ་ཅན༔ སྡོམ་དང་དམ་ཚིག་གནང་བཀག་རྣམས༔ སྲོག་ལ་བབ་ཀྱང་སྲུང་
ནས་སོ༔ ཅི་གསུང་བཀའ་ལས་མི་འདའ་འོ༔ བདག་ལ་བྱིན་གྱིས་རླབས་ཏུ་
གསོལ༔
ལན་གདབ་པ་ནི༔ ཨེ་མ་སྐལ་ལྡན་རིགས་ཀྱི་བུ༔ དེ་ལྟར་ཚུལ་བཞིན་བསྒྲུབ་
ནུས་ན༔ ཁྱོད་ནི་སྣོད་མཆོག་དམ་པ་སྟེ༔ ཁྱོད་འདོད་པ་དེ་སྦྱིན་པར་བྱ༔ སྐྱབས་
སེམས་ཚོགས་བསགས་གཞི་བཟུང་སྟེ༔
སྡོམ་གསུམ་ཅིག་ཆར་སྦྱིན་པ་ནི༔ ཨེ་མ༔ རྩ་གསུམ་རྒྱལ་བའི་དཀྱིལ་འཁོར་དང་༔
རྡོ་རྗེ་རྒྱལ་པོ་དགོངས་སུ་གསོལ༔ དེང་བཟུང་བྱང་ཆུབ་མ་ཐོབ་པར༔ སོ་ཐར་བྱང་
སེམས་རིག་འཛིན་གྱི༔ སྡོམ་བསླབ་རྩ་བ་ཡན་ལག་གི༔ ཚུལ་བཞིན་ཁྲིམས་ལ་
བདག་གནས་ལགས༔ ལན་གསུམ༔
དམ་ཆུ་སྦྱིན་པ་ནི༔ ཧོ༔ འདི་ནི་དམ་ཚིག་རྡོ་རྗེའི་ཆུ༔ བསྲུང་ན་ཡེ་ཤེས་རྡོ་རྗེའི་
ཆུ༔ ཉམས་ན་ན་རག་དམྱལ་བར་འཕེན༔ དེ་ཕྱིར་ཚུལ་ལ་གནས་བར་གྱིས༔ ས་མ་
ཡ་ཨ་མྲྀ་ཏ་ཨུཏྟ་ནར་ཀན༔ ཋ་ཋ་ཋ༔ རྡོ་རྗེ་སྤྱི་བོ་དང་སྙིང་གར་བཞག་ལ༔ དེ་རིང་ཕྱིན་ཆད་
བུ་ཁྱོད་ཀྱི༔ རྡོ་རྗེ་སློབ་དཔོན་ང་ཡིན་པས༔ ང་ལ་བརྙས་པོར་མ་བྱེད་ཅིག༔ གལ་
ཏེ་བརྙས་པ་བྱེད་གྱུར་ན༔ མགོ་བོ་ཚལ་བར་འགེམ་ཏ་རེ༔ གུས་དང་དད་པས་དམ་
~261-

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
བསྲུང་ན༔ རྡོ་རྗེ་ཡེ་ཤེས་བླ་མ་ཉིད༔ ཁྱོད་ཀྱི་སྙིང་ལ་ཡང་དག་ཞུགས༔ དེ་ཕྱིར་
སྙིང་ནས་བྲོ་བོར་ཅིག༔ བཛྲ་ས་མ་དྲི་རཀྵནྟ༔ རྡོར་དྲིལ་བསྣོལ་བ་གཏད་དེ༔ ཧོ༔ གསང་
ཆེན་རྡོ་རྗེ་སྔགས་ཀྱི་ལམ༔ སྨིན་གྲོལ་གདམ་པའི་བདུད་རྩི་འདི༔ ཨུ་དུམ་ཝ་རའི་
མེ་ཏོག་ལྟར༔ སྐལ་བར་ལྡན་པ་རེ་འགའ་ལས༔ འཕྲད་པར་དཀའ་བཞིན་འཇུག་
པ་འདི༔ སྤྲོ་དང་དད་པའི་ཤུགས་བསྐྱེད་ཅིག༔
དེ་ནས་ལྷ་བསྐྱེད་བྱིན་དབབ་དང་༔ མེ་ཏོག་འཐོར་ལ་བརྟེན་པར་བྱ༔ ལྷ་ངོས་བཟུང་ཕྱིར་མེ་ཏོག་
དོར༔ ཧོ༔ བདག་གི་རིག་པའི་མེ་ཏོག་འདི༔ སྔོན་ཚེ་ལས་འབྲེལ་གང་ཡོད་པའི༔
ཡི་དམ་ལྷ་ལ་བབ་པར་ཤོག༔ པུཥྤ་པྲ་ཏིཙྪ་ཧོ༔ མིག་དར་དབྱེ་ཞིང་ལྷ་ངོ་སྤྲད་པ་ནི༔ ཀྱེ་ཧོཿ༔
ཐབས་མཁས་རྡོ་རྗེ་རྒྱལ་པོ་དགོངས༔ བདག་ནི་མ་རིག་ལིང་ཏོག་འདི༔ ཐུགས་རྗེ་
ཐབས་ཀྱིས་བསལ་དུ་གསོལ༔རྡོ་རྗེའི་མིག་དང་ལྡན་པར་མཛོད༔ ཙཀྑུ་པྲ་ཝེ་ཤ་ཡ་
ཕཊ༔ ཛྙཱ་ན་ཙཀྵུ་ཨ་ཝེ་ཤ་ཡ་ཧོ༔
དཀྱིལ་འཁོར་དུ་བལྟ་བར་བསྐུལ་བ་ནི༔ ཀྱེ་ཧོ༔ སྐལ་ལྡན་བུ་རྣམས་ཉོན༔ མཚོན་
བྱེད་དཀྱིལ་འཁོར་འདི་ལ་ལྟོས༔ བརྡ་དོན་རྟགས་ཀྱི་མཚན་ཉིད་རྫོགས༔ དབུས་
སུ་གཙོ་བོ་ཟིལ་གནོན་དང་༔ མཁའ་འགྲོ་གཉིས་དང་འཕྲུལ་མཚན་བརྒྱད༔ བཀའ་
བབ་བརྒྱད་དང་ཐུགས་སྲས་བརྒྱད༔ འབངས་རིག་གྲུབ་པའི་དབང་ཕྱུག་དང་༔ སྒོ་
སྐྱོང་གིང་ཆེན་ཕོ་མོ་དང་༔ འཁོར་ཡུག་དུར་ཁྲོད་བཀའ་སྡོད་བཅས༔ ཀུན་གཞི་
རྣམ་ཤེས་ཚོགས་བརྒྱད་དང་༔ སེམས་དང་སེམས་བྱུང་གནས་སུ་དག་པའི་བརྡ༔
རང་ལུས་རྡོ་རྗེ་ཕུང་པོའི་གྲོང་ཁྱེར་དུ༔ གདན་གསུམ་ཚང་བའི་དཀྱིལ་འཁོར་རྟེན་
བརྟེན་པ༔ མ་བསྐྱེད་ལྷུན་གྲུབ་ཆེན་པོར་གནས་པ་ཡིན༔ མཚོན་བྱ་ངོ་བོ་རང་
~262~

འོད་གསལ་རྡོ་རྗེ་གསང་མཛོད་ལས༔
བླ་མ་རིག་འཛིན་ཡོངས་འདུས་ཀྱི་དབང་རྒྱས་པ༔
བཞིན་ཐུགས་རྗེ་ལ༔ བླ་མ་རིག་འཛིན་ཡོངས་འདུས་རྟེན་བརྟེན་པ༔ མ་བཅོས་ཡེ་
ནས་དག་མཉམ་ཆེན་པོར་གནས༔ ཡིན་ཚུལ་ངེས་ཤེས་སྐྱེས་ཏེ་ཐག་ཆོད་ན༔ དོན་
གྱི་དབང་ཐོབ་ཚེ་འདིར་གྲོལ་བར་འགྱུར༔ རྡོ་རྗེ་ཕུང་པོ་ལྷ་ཡི་དཀྱིལ་འཁོར་དུ༔
ངེས་ཤེས་ཐོབ་ན་གཟུང་འཛིན་མདུད་པ་གྲོལ༔ མཚོན་བྱེད་དཀྱིལ་འཁོར་དད་
པས་མཐོང་གྱུར་ན༔ ཚེ་རབས་མི་དགེ་མཚམས་མེད་ལས་ངན་བྱང་༔ སྐལ་པ་
བཟང་ངོ་དད་དང་སྤྲོ་བ་བསྐྱེད༔ སླར་མེ་ཏོག་ཅོད་པན་མགོར་བཞག་ལ༔ པུཥྤ་གྱྀ་ཧ་ན་ཨི་མཾ་
སཏྭ་མ་ཧཱ་བཱ་ལ༔ མེ་ཏོག་གང་ལ་བབ་པའི་རིགས་མཐུན་གྱིས་མིང་གདག་གོ༔ མ་
འོངས་པ་ན་ལྷ་དེ་ཡི་མིང་དང་མཐུན་པར་སངས་རྒྱས༔ རིགས་དེ་དང་མཐུན་པའི་
ལྷ་བསྒྲུབ་ན་འགྲུབ་ཐག་ཉེ་བ་དང་༔ ལས་དེ་དང་མཐུན་པ་བསྒྲུབ་ན་མྱུར་དུ་འགྲུབ་
པར་འགྱུར་རོ༔
དེ་ནས་སྤྲོས་བཅས་བུམ་བའི་དབང་ལ་བརྒྱད་ཡོད་པ་ལས༔ དང་པོ་རིག་པའི་དབང་ལྔའི་ཐོག་མར་
མི་བསྐྱོད་པའི་ཆུའི་དབང་ནི༔ ཧཱུཾ༔ རྣམ་ཤེས་ཞེ་སྡང་འབྱུང་བ་སར་འཛིན་པའི༔ ཉོན་
མོངས་འཁྲུལ་པ་དག་བྱེད་མི་བསྐྱོད་པ༔ ཡབ་ཡུམ་གཉིས་མེད་བདུད་རྩིས་དབང་
བསྐུར་བས༔ གཉིས་རྟོག་འཛིན་པ་རང་གྲོལ་དབང་ཐོབ་ཤོག༔ ཧཱུཾ་བཛྲ་ཀཱ་ལ་ཤ་
ཨ་བྷི་ཥིའུ་ཧཱུྃ༔
རིན་ཆེན་འབྱུང་ལྡན་ཅོད་པན་གྱི་དབང་ནི༔ སྭ༔ ཚོར་ཕུང་ང་རྒྱལ་འབྱུང་བ་ཆུར་འཛིན་
པའི༔ ཉོན་མོངས་འཁྲུལ་པ་དག་བྱེད་རིན་ཆེན་འབྱུང་༔ ཡབ་ཡུམ་གཉིས་མེད་
དབུ་རྒྱན་དབང་བསྐུར་བས༔ གཉིས་རྟོག་འཛིན་པ་རང་གྲོལ་དབང་ཐོབ་ཤོག༔
སྭཱ་རཏྣ་མུ་ཀུ་ཏྲཾ་ཨབྷི་ཥིཉྩ་ཧཱུྃ༔
~263~

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
སྣང་བ་མཐའ་ཡས་རྡོ་རྗེའི་དབང་ནི༔ ཧཱུཾ༔ འདུ་ཤེས་འདོད་ཆགས་འབྱུང་བ་མེར་འཛིན་
པའི༔ ཉོན་མོངས་འཁྲུལ་པ་དག་བྱེད་སྣང་མཐའ་ཡས༔ ཡབ་ཡུམ་གཉིས་མེད་རྡོ་
རྗེའི་དབང་བསྐུར་བས༔ གཉིས་རྟོག་འཛིན་པ་རང་གྲོལ་དབང་ཐོབ་ཤོག༔ ཨཾ་
པདྨ་བཛྲ་ཨ་བྷི་ཥིཉྩ་ཧཱུཾ༔ དོན་ཡོད་གྲུབ་པ་དྲིལ་བུའི་དབང་ནི༔ ཧྭ༔ འདུ་བྱེད་ཕྲག་དོག་
འབྱུང་བ་རླུང་རྟོག་པའི༔ ཉོན་མོངས་འཁྲུལ་པ་དག་བྱེད་དོན་ཡོད་གྲུབ༔ ཡབ་
ཡུམ་གཉིས་མེད་དྲིལ་བུའི་དབང་བསྐུར་བས༔ གཉིས་རྟོག་འཛིན་པ་རང་གྲོལ་
དབང་ཐོབ་ཤོག༔ ཧ་ཀརྨ་གྷཎྛེ་ཨ་བྷི་ཥི་ཉྩཱ་ཧཱུཾ༔ རྣམ་པར་སྣང་མཛད་མིང་གི་དབང་རྡོར་དྲིལ་
ཟུང་འབྲེལ་གཏད་ཅིང་དཀྲོལ་ལ༔ ཨཽ༔ གཟུགས་ཕུང་གཏི་མུག་ནམ་མཁའ་རང་རྒྱུད་པ༔
ཉོན་མོངས་འཁྲུལ་པ་དག་བྱེད་རྣམ་སྣང་མཛད༔ ཡབ་ཡུམ་གཉིས་མེད་མིང་གིས་
དབང་བསྐུར་བས༔ གཉིས་རྟོག་འཁྲུལ་བ་རང་གྲོལ་དབང་ཐོབ་ཤོག༔ ཨོཾ་བཻ་རོ་ཙ་
ན་ཕོ་ལ། དཔལ་རང་བྱུང་ཐོད་ཕྲེང་རྩལ་མོ་ལ་དཔལ་བདེ་ཆེན་དབང་ཕྱུག་མ་རྩལ༔
དེ་ཡི་ཉོན་མོངས་པའི་ཕུང་པོ་ལྔ་རིགས་ལྔ་ཡབ་ལྔར་གྲོལ༔ དུག་ལྔ་པོ་ཡེ་ཤེས་ལྔ་
རུ་གྲོལ༔ འབྱུང་བ་ལྔའི་རང་རྒྱུད་ཀྱི་འཛིན་པ་དག་ཏེ་ཡུམ་ལྔའི་རང་བཞིན་གྱི་དོན་
མངོན་ཏུ་གྱུར་པའི་དགོས་པ་ཡོད་དེ༔ དེ་ལྟར་ཡིན་ཚུལ་ལ་ངེས་ཤེས་བསྐྱེད་ཅིག༔
རྡོ་རྗེ་སེམས་དཔའ་བརྟུལ་ཞུགས་ཀྱི་དབང་ནི༔ ཧཱུཾ༔ ཐབས་དང་ཤེས་རབ་དབྱེར་མེད་
པའི༔ མཚོན་བྱེད་རྟགས་ཀྱི་རྡོར་དྲིལ་འདི༔ ཟུངས་ལ་མཚོན་བྱ་དོན་དམ་གྱི༔
སྣང་སྟོང་གཉིས་སུ་མེད་པ་ཡི༔ རྡོ་རྗེ་སེམས་དཔའ་རྡོ་རྗེ་འཛིན༔ བུ་ཁྱོད་དོན་
གཉིས་ལྷུན་གྲུབ་མཛོད༔ བཛྲ་གྷཎེ་དྷརྨ་དྷ་རྟུ་ཨ་ཧཾ༔ རྡོ་རྗེ་སློབ་དཔོན་བདག་བོའི་
དབང་ནི་གཞན་ལྟར་བསྐུར་རོ༔ སྣོད་བཅུད་རང་གྲོལ་མཐའ་བརྟེན་བུམ་པའི་དབང་ནི༔ ཧཱུྃ་ཧྲཱིཿ༔
~264-

འོད་གསལ་རྡོ་རྗེ་གསང་མཛོད་ལས༔ བླ་མ་རིག་འཛིན་ཡོངས་འདུས་ཀྱི་དབང་རྒྱས་པ༔
ཕྱི་ལྟར་བུམ་པ་ནང་ལྟར་གཞལ་ཡས་ཁང་༔ བཅུད་མཆོག་རིག་འཛིན་ཡོངས་འདུས་
ལྷ་ཚོགས་བཞུགས༔ སྐལ་ལྡན་བུ་ཡི་ལུས་ལ་དབང་བསྐུར་བས༔ ཕུང་ཁམས་སྐྱེ་
མཆེད་གདན་གསུམ་ཚང་བའི་ལྷ༔ འཁོར་འདས་རང་གྲོལ་སྣོད་བཅུད་ལྷར་རྟོགས་
ཤོག༔ རྩ་སྔགས༔ ཀཱ་ལ་ཤ་ཀཱ་ཡ་ཨ་བྷི་ཥིཉྩ་ཧཱུྃ༔
དེ་ཡི་རྗེས་འབྲེལ་ལྷ་དབང་བསྐུར་བ་ནི་སྐུ་ཙཀཱ་རེ་རེ་བཞིན་གཏད་ལ༔ ཧཱུཾ་ཧྲཱི༔ ཆོས་དང་ཆོས་
ཅན་དབྱིངས་སུ་དག་པ་ཡི༔ རྒྱལ་ཀུན་བྱེད་པོ་ཆོས་སྐུ་ཀུན་བཟང་མཐིང་༔ ཆོས་
དབྱིངས་བཟང་མོ་དཀར་མོ་སྣང་སྟོང་རོལ༔ སྐལ་ལྡན་རིགས་ཀྱི་བུ་ལ་དབང་བསྐུར་
བས༔ རིག་སྟོང་འཕོ་འགྱུར་བྲལ་བའི་དབང་ཐོབ་ཤོག༔ དྷརྨ་ཀཱ་ཡ་ཨ་བྷི་ཥིའུ་ཨ༔
ཚེ་དཔག་མེད་ཡབ་ཡུམ་ཐོགས་ཏེ༔ ཧཱུཾ་ཧྲཱིཿ༔ འོད་མཚན་སྟོང་འབར་ལོངས་སྐུ་ཚེ་དཔག་མེད༔
མཚན་ཐོས་ཙམ་གྱིས་དུས་མིན་འཆི་བ་སྐྱོབ༔ རིག་བདག་ཡབ་ཡུམ་གཉིས་ཀྱི་
དབང་བསྐུར་བས༔ སྐྱེ་འཆི་བསྒྲེས་རྒུད་བྲལ་བའི་དབང་ཐོབ་ཤོག༔ ཨ་པ་རི་མི་
ཏ་ཨ་ཡུརྫྙྰ་ན་ཀཱ་ཡ་ཨ་བྷི་ཥིཉྩ་ཨ༔
གཙོ་བོའི་སྐུ་ཐོགས་ཏེ༔ ཧཱུཾ་ཧྲཱིཿ༔ དུས་གསུམ་རྒྱལ་བ་ཐམས་ཅད་འདུས་པའི་སྐུ༔
རབ་འབྱམས་དཀྱིལ་འཁོར་རྒྱ་མཚོའི་སྤྱི་དཔལ་ཆེ༔ རིག་འཛིན་གྲུབ་ཐོབ་ཡོངས་
ཀྱི་གཙུག་གི་རྒྱན༔ སྣང་སྲིད་ཟིལ་གནོན་པདྨ་ཐོད་ཕྲེང་རྩལ༔ གང་འདུལ་དེར་
སྟོན་ཆུ་ཟླའི་རོལ་གར་བཞིན༔ སྐལ་ལྡན་རིགས་ཀྱི་བུ་ལ་དབང་བསྐུར་བས༔ ལྷ་
དང་གཉིས་སུ་མེད་པའི་དབང་ཐོབ་ཤོག༔ ཨོཾ་ཨཱཿཧཱུྃ་བཛྲ་གུ་རུ་པདྨ་ཐོད་ཕྲེང་རྩལ་
ཀཱ་ཡ་ཨ་བྷི་ཥིའུ་ཨ༔
མནྡཱ་ར་བའི་སྐུ་ཐོགས་ཏེ༔ ཧཱུཾ་ཧྲཱིཿ༔ ཆོས་སྐུ་ཡུམ་ཆེན་ཀུན་ཏུ་བཟང་མོ་ཞེས༔ ལོངས་
~265

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
སྐུ་བདེ་ཆེན་ལྷ་མོ་ཙཎྜ་ལི༔ སྤྲུལ་སྐུ་འཆི་མེད་བདེ་སྟེར་མནྡཱ་རའི༔ སྐལ་ལྡན་
རིགས་ཀྱི་བུ་ལ་དབང་བསྐུར་བས༔ མྱུར་ལམ་ཕོ་ཉའི་དངོས་གྲུབ་ལ་བརྟེན་ནས
འཆི་མེད་རིག་འཛིན་དམ་པ་མྱུར་ཐོབ་ཤོག༔ ཨོཾ་པདྨོ་ཡོ་གི་མནྡཱ་ར་ཀཱ་ཡ་ཨ་བྷི་
ཥིཉྩ་ཧཱུཾ༔ ཡེ་ཤེས་མཚོ་རྒྱལ་གྱི་སྐུ་ཐོགས་ཏེ༔ ཧཱུཾ་ཧྲཱིཿ༔ ཆོས་སྐུ་ཀུན་བཟང་ལོངས་སྐུ་དབྱངས་
ཅན་མ༔ སྤྲུལ་སྐུ་བཀའ་ཡི་སྡུད་པོ་མཚོ་རྒྱལ་མའི༔ སྐལ་ལྡན་རིགས་ཀྱི་བུ་ལ་
དབང་བསྐུར་བས༔རང་བྱུང་བདེ་བ་ཆེན་པོའི་དོན་རྟོགས་ནས༔ འཕོ་མེད་འཇའ་
སྐུར་གྲུབ་པའི་དབང་ཐོབ་ཤོག༔ ཨོཾ་ཨཱ་དྷ་ཀི་ཛྙཱ་ནས་ག་ར་རཱ་ཛ་ཀཱ་ཡ་ཨ་བྷི་ཥིའུ་
ཧཿ༔
ཨོ་རྒྱན་ལོངས་སྐུ་ཐོགས་ཏེ༔ ཧཱུཾ་ཧྲཱིཿ༔ རང་བྱུང་དྷ་ན་ཀོ་ཤར་བརྫུས་ཏེ་འཁྲུངས༔ སྐུ་
ལྔ་ཡོངས་རྫོགས་ཨོ་རྒྱན་རྡོ་རྗེ་འཆང་༔ ཡབ་ཡུམ་གཉིས་སུ་མེད་པའི་དབང་བསྐུར་
བས༔ ལྷ་དང་གཉིས་སུ་མེད་པའི་དབང་ཐོབ་ཤོག༔ ༀ་ཨཱཿ༔ཧཱུྃ་བཛྲ་གུ་རུ་པདྨ་ཐོད་
ཕྲེང་རྩལཿ༔ ཀཱ་ཡ་ཨ་བྷི་ཥིཉྩཱ་ཨ༔ བློ་ལྡན་མཆོག་སྲེད་ཀྱི་སྐུ་ཐོགས་ཏེ༔ ཧཱུཾ་ཧྲཱིཿ༔ ཡེ་ཤེས་རྒྱ་
མཚོ་བློ་གྲོས་གཏེར་འཆང་བ༔ རྒྱས་པའི་ལས་མཛད་བློ་ལྡན་མཆོག་སྲེད་སེར༔
སྐལ་ལྡན་རིགས་ཀྱི་བུ་ལ་དབང་བསྐུར་བས༔ གཟུངས་སྤོབ་བློ་གྲོས་ཕུན་ཚོགས་
དབང་ཐོབ་ཤོག༔ ཨོཾ་ཨཱཿཧཱུྃ་བཛྲ་གུ་རུ་པདྨ་ཐོད་ཕྲེང་རྩལ༔ ཀཱ་ཡ་ཨ་བྷི་ཥིཉྩ་ཨ༔
ཉི་མ་འོད་ཟེར་སྐུ་ཐོགས་ཏེ༔ ཧཱུཾ་ཧྲཱི༔ སྣང་སྲིད་སྐྱེ་འགྲོ་དབང་དུ་སྡུད་མ